**Ministru kabineta rīkojuma projekta** **„****Par valsts kustamās mantas nodošanu bez atlīdzības sabiedriskā labuma organizācijai – biedrībai „**Aktīvās atpūtas centrs jauniešiem”” **sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Saskaņā ar Publiskas personas mantas atsavināšanas likuma (turpmāk – likums) 43.1 panta pirmo daļu valsts kustamo mantu var nodot bez atlīdzības sabiedriskā labuma organizāciju īpašumā un lēmumu par kustamās mantas nodošanu katrā konkrētā gadījumā pieņem Ministru kabinets. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība. | Izglītības un zinātnes ministrijas (turpmāk – ministrija) padotības iestādes (Ministru kabineta 2003.gada 16.septembra noteikumu Nr.528 „Izglītības un zinātnes ministrijas nolikums” 24.35.apakšpunkts) – Aizkraukles Profesionālās vidusskolas (turpmāk – vidusskola), grāmatvedības uzskaitē atrodas šāda valsts kustamā manta – universālā pašgājējmašīna KRAMER 416 (valsts reģistrācijas Nr.T1524LB, rūpnīcas numurs 107960, izlaiduma gads – 1985, atlikusī vērtība – 153,79 *euro*) un traktora piekabe 2PTS-4M (valsts reģistrācijas Nr.P6552LT, rūpnīcas numurs 452735, izlaiduma gads – 1983, atlikusī vērtība – 0,00 *euro*) (turpmāk kopā – valsts kustamā manta). Valsts kustamā manta ir morāli un tehniski novecojusi, tās tehniskais stāvoklis nepieļauj ekspluatāciju bez remonta. Universālai pašgājējmašīnai KRAMER 416 ir dzinēja defekts, virsbūvei ir locījumi, lūzumi un rūsējumi, traktora piekabei 2PTS – 4M ir sašķiebts rāmis, salocīta sakabe, nav hidrauliskā kravas kastes pacēlāja un elektroinstalācijas. Ņemot vērā valsts kustamās mantas nolietojumu un izlaiduma gadu, valsts budžeta līdzekļu ieguldīšana remontā nav lietderīga. Valsts kustamā manta šobrīd netiek izmantota un turpmāk nav nepieciešama ne vidusskolas, ne citu ministrijas padotībā esošu iestāžu funkciju nodrošināšanai.Atbilstoši mantiskā ieguldījuma novērtēšanas eksperta Pāvela Brimerberga 2014.gada 28.aprīļa slēdzieniem Nr.14T-29 un Nr.14T-30 universālās pašgājējmašīnas KRAMER 416 tirgus vērtība uz 2014.gada 28.aprīli varētu būt EUR 320,00 (trīs simti divdesmit *euro* un 00 centi), bet traktora piekabes 2PTS-4M tirgus vērtība uz 2014.gada 28.aprīli varētu būt EUR 150,00 (viens simts piecdesmit *euro* un 00 centi).Saskaņā ar Ministru kabineta 2011.gada 1.februāra noteikumu Nr.109 „Kārtība, kādā atsavināma publiskas personas mantas” (turpmāk – MK noteikumi Nr.109) 21.punktā noteikto kārtību, vidusskola valsts akciju sabiedrības „Valsts nekustamie īpašumi” mājas lapā publicēja informāciju par vidusskolas bilancē esošo nevajadzīgo valsts kustamo mantu. MK noteikumu Nr.109 22.punktā noteiktajā termiņā uz vidusskolas bilancē esošo valsts kustamo mantu citas valsts iestādes, atvasinātas publiskas personas vai to iestādes nepieteicās, bet pieteicās (atzīme izdarīta 2014.gada 28.aprīlī) biedrība „Aktīvās atpūtas centrs jauniešiem” (reģistrācijas Nr.40008144521, juridiskā adrese – „Laubes”, Lielvārdes pagasts, Lielvārdes novads) (turpmāk – biedrība), kurai ar Valsts ieņēmumu dienesta 2011.gada 15.aprīļa lēmumu Nr.8.14-6/27154 no 2011.gada 22.aprīļa piešķirts sabiedriskā labuma organizācijas statuss. Biedrībai reģistrētās darbības jomas – pilsoniskas sabiedrības attīstība un sporta atbalstīšana.Ministrijas Nekustamā īpašuma un valsts mantas apsaimniekošanas komisijas 2014.gada 11.jūnija sēdē tika pieņemts lēmums (protokols Nr.169, 9.punkts) atbalstīt vidusskolas bilancē esošās valsts kustamās mantas nodošanu bez atlīdzības biedrībai. Saskaņā ar biedrības statūtiem (reģistrēti Biedrību un nodibinājumu reģistrā 2009.gada 10.augustā ar Nr.40008144521), biedrības darbības mērķis ir iesaistīt bērnus un jaunatni dažāda veida sporta nodarbībās un pasākumos, veicinot veselīga dzīvesveida organizēšanu, organizēt dažāda veida un līmeņa sporta pasākumus un sacensības, kā arī nodrošināt aktīvās atpūtas iespējas un veikt militāri patriotisko audzināšanu. Darbības jomas, kurās biedrība veic sabiedriskā labuma darbību, ir pilsoniskās sabiedrības attīstība un sporta atbalstīšana. Sabiedriskā labuma darbības mērķgrupa biedrībai ir 15-25 gadus veci jaunieši.Valsts kustamā manta nepieciešama biedrības tiešo funkciju nodrošināšanai, proti, biedrības statūtu 2.punktā noteikto mērķu realizēšanai. Aktīvās atpūtas laukumā tiek veidota auto – moto trase un šķēršļi jauniešu treniņiem. Biedrībai nepieciešama tehnika, kas spētu rakt, līdzināt un transportēt smiltis. Biedrība ir informēta par valsts kustamās mantas tehnisko stāvokli, kā arī apliecinājusi, ka valsts kustamā manta tiks izmantota trases labiekārtošanai un sakopšanai pirms un pēc treniņiem, un kravu transportēšanai pa teritoriju. Biedrība sniedza informāciju par iepriekš atsavinātās valsts kustamās mantas (vieglo automašīnu, kravas automašīnas SAZ-3507 un traktora JuMZ-6KL) izmantošanu. Biedrība norāda, ka atsavināto transportlīdzekļu stāvoklis ir ļoti slikts. Daļu no vieglajām automašīnām biedrība pašu spēkiem ir saremontējusi un tās tiek izmantotas gan biedrības teritorijā kā mācību automašīnas, gan kā ikdienas pārvietošanās līdzekļi biedrības mērķu realizēšanai. Ļoti sliktā stāvoklī esošas automašīnas tiek izmantotas peintbola laukumā kā šķēršļi vai arī atrodas remonta stadijā. Vairākas ļoti sliktā stāvoklī esošas automašīnas norakstītas un nodotas utilizācijai. Kravas automašīnai SAZ-3507 ir dzinēja defekts, bet traktoru JuMZ-6KL tā tehniskā stāvokļa dēļ šobrīd nevar izmantot. Biedrības rīcībā nav citas traktortehnikas, ar ko varētu veikt darbus biedrības teritorijā.Rīkojuma projekts „Par valsts kustamās mantas nodošanu bez atlīdzības sabiedriskā labuma organizācijai – biedrībai „Aktīvās atpūtas centrs jauniešiem”” (turpmāk – rīkojuma projekts) paredz saskaņā ar likuma 43.1 panta pirmo daļu atļaut ministrijas padotības iestādei – vidusskolai nodot bez atlīdzības biedrības īpašumā valsts kustamo mantu.Rīkojuma projekts paredz, ka vidusskolai jānoslēdz līgums ar biedrību par valsts kustamās mantas nodošanu un pieņemšanu, līgumā nosakot, ka izdevumus, kas saistīti ar valsts kustamās mantas pārreģistrāciju un transportēšanu, sedz biedrība un, ka līgums stājas spēkā pēc tā apstiprināšanas ministrijā. |
| 3. | Projekta izstrādē iesaistītās institūcijas | Ministrija, vidusskola un biedrība. |
| 4. | Cita informācija | Projekts šo jomu neskar. |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts šo jomu neskar. |
| 2. | Sabiedrības līdzdalība projekta izstrādē | Projekts šo jomu neskar. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Jautājuma būtība ir saistīta ar vidusskolas valdījumā esošas kustamās mantas nodošanu sabiedriskā labuma statusa organizācijai, līdz ar to šis jautājums neparedz ieviest tādas izmaiņas, kas varētu ietekmēt sabiedrības intereses. |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Rīkojuma projekta izpildi nodrošinās vidusskola un biedrība. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošo institūciju likvidācija vai reorganizācija, to ietekme uz institūcijas cilvēkresursiem. | Projekts šo jomu neskar. |
| 3. | Cita informācija | Iesniedzamajiem dokumentiem nav piešķirams lietojuma ierobežojuma statuss.Rīkojuma projekts attiecas uz publiskās pārvaldes politiku.Ministru kabineta rīkojums „Par valsts kustamās mantas nodošanu bez atlīdzības sabiedriskā labuma organizācijai – biedrībai „Aktīvās atpūtas centrs jauniešiem”” pēc apstiprināšanas Ministru kabinetā tiks publicēts oficiālajā izdevumā „Latvijas Vēstnesis”. |

Anotācijas II, III, IV un V sadaļa – projekts šīs jomas neskar.

Izglītības un zinātnes ministre M.Seile

Vizē:

Valsts sekretāre S.Liepiņa

03.12.2014 10:06

967

I.Delveris

67047959, Ivars.Delveris@izm.gov.lv